《三兄茂载燕兄弟预者六友宜尽觞咏之乐长兄茂宽有诗因次其韵》
宋代·范浚

南北东西遇合疏，偶然良会足欢娱。豹胎供馔斥鱼婢，雀舌试欢分酪奴。

花萼成诗多共赋，竹根有酒不须沽。借令六逸无人画，也胜当年九老图。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。